આમ, જામનગર શહેરમાં હોમલોન લેનાર લોકોને સરળતા રહે અને વ્યાજમાં મળતી સબસિડીની આ યોજનાની અદ્યતન માહિતી ઉપલબ્ધ થાય તે હેતુથી કમિશનરની સૂચના મુજબ તા. ૬.ર.ર૦૧૮ ના જનરલ બોર્ડ હોલમાં એક વર્કશોપનું આયોજન કરવામાં આવ્યું હતું. જેમાં જામનગર શહેરની અલગ અલગ ૪૩ જેટલી બેંકોના મેનેજરને તેમજ બિલ્ડર એસોસિએશન અને આર્કિટેક્ચર એસોસિએશનને આમંત્રણ આપવામાં આવ્યું હતું. આ વર્કશોપની શરૃઆતમાં એફોર્ડેબલ હાઉસીંગ મિશન તરફથી યોજનાને લગત વીડિયો ક્લીપ પ્રદર્શિત કરવામાં આવી હતી અને ઉપસ્થિત તમામ પ્રતિનિધિઓને સરકાર દ્વારા ક્રેડીટલીંક સબસિડી ઘટકની પ્રાથમિક માહિતી આપતા બ્રોશર તેમજ ઠરાવની નકલો વિતરણ કરવામાં આવી હતી અને પછી નેશનલ હાઉસીંગ બેંકના રિજિયોનલ મેનેજર સુભાષભાઈ દ્વારા ખાસ અમદાવાદથી ઉપસ્થિત રહી અને સરકારના ક્રેડીટ લીંક સબસિડી ઘટક અંગેની અદ્યતન માહિતી સાથે પાવર પોઈન્ટ પ્રેઝન્ટેશન કરવામાં આવ્યું હતું અને બેંક ઓફિસે તેમજ આર્કિટેક્ટ/બિલ્ડર્સ સહિત અંદાજે ૩પ જેટલા ઉપસ્થિત પ્રતિનિધિઓ સાથે ચર્ચા-વિચારણા કરીને ઉપયોગી માહિતી પૂરી પાડવામાં આવી હતી. આ વર્કશોપમાં પ્રધાનમંત્રી આવાસ યોજનાના નોડલ ઓફિસર તરીકે સિટી એન્જિનિયર તેમજ હાઉસીંગ સેલનો તમામ સ્ટાફ પણ ઉપસ્થિત રહ્યો હતો.